มีสีน้ำตาลคล้ายประจำเดือนไหลออกมา2-3วันแล้วค่ะประจำเดือนพึ่งมา 22-25 ก.ย เหมือนประจำเดือนจะมาอีกรอบแต่ยังไม่ถึงเวลาที่ประจำเดือนควรมาค่ะรู้สึกปวดท้องข้างขวาและปวดหลัง
สวัสดีค่ะ หากประจำเดือนมาวันที่ 22-25 ก.ย. แล้วต่อมาได้มีเลือดสีน้ำตาลออกมา 2-3 วัน เลือดดังกล่าว อาจเกิดจาก- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีภาวะไทรอยด์ฮอร์โมนผิดปกติ แต่ก็จะต้องมีอาการผิดปกติอื่นๆ ร่วมด้วย- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ หรือไม่ได้มีเพศสัมพันธ์ ก็อาจสังเกตอาการต่อไปก่อนอีกซักระยะค่ะ หากเลือดยังคงไม่หยุดไหล หรือหยุดไหล แต่ต่อมากลับมีเลือดผิดปกติออกมาอีก โดยที่ไม่ได้ใช้ยาฮอร์โมนใดๆ ก็ควรไปพบสูติ-นรีแพทย์เพื่อตรวจหาสาเหตุค่ะ